smcproject/ml-wiki-sentences huggingface dataset:
ജനാധിപത്യം (Democracy) , വരേണ്യരുടെ കൂട്ടായ്മ ( Aristocracy/Oligarchy) , രാജവാഴ്ടയോ സ്വേച്ഛാധിപത്യമോ പോലുള്ള  ഏകശാസനരീതികൾ(Monarchy) , എന്നിങ്ങനെയുള്ള ഭരണസംവിധാനങ്ങളെ വിലയിരുത്തുകയും  വിവിധതരം വ്യവസ്ഥകൾ വ്യക്തി ജീവിതത്തെ എങ്ങനെ ബാധിക്കുന്നുവെന്ന് വിവരിക്കുകയും ചെയ്യുന്നു.
പൗരസമൂഹം എതിർപ്പു പ്രകടിപ്പിച്ചില്ലെങ്കിൽ ഭരണാധികാരി സ്വാർഥതാത്പര്യം പൊതുഹിതമായി നടത്തിയെടുത്തെന്നു വരും .
ഇത്തരത്തിൽ  അധികാരം തട്ടിയെടുത്തശേഷം ഭരണാധികാരി പൗരസമൂഹത്തെ നിശ്ശബ്ദമാക്കുന്നു.
ശബ്ദിച്ചവർ ശിക്ഷകൾക്ക് ഇരയാവുന്നു; അതിനാൽ ഭൂരിപക്ഷം  ഭയഭീതരായി  നിശ്ശബ്ദത പാലിക്കുന്നു, .
പ്രബുദ്ധരായ പൗരന്മാർ വസിക്കുന്ന  ആദർശരാഷ്ട്രത്തിൽ നിയമങ്ങൾ വളരെ കുറവായിരിക്കും.
പുതുതായി നിയമങ്ങൾ ഉണ്ടാക്കേണ്ട ആവശ്യവും വരുന്നില്ല.
ഇത് കാല്പനികമല്ലെന്നും പ്രായോഗികമാണെന്നും റുസ്സോ വാദിക്കുന്നു .
അത്തരമൊരു സമൂഹത്തിൽ,എല്ലാവരും തുല്യനിലയിലുള്ളവരാണെന്നിരിക്കേ നറുക്കെടുപ്പിലൂടെ തിരഞ്ഞെടുപ്പു നടത്തുകയുമാവാം .
എന്നാൽ സാമൂഹ്യബന്ധത്തിന് ഉലച്ചിൽ തട്ടുമ്പോൾ, ഭരണവ്യവസ്ഥ ദുർബലമാകുമ്പോൾ, സ്വാർഥതാത്പര്യങ്ങൾ പൊതുതാതാത്പര്യങ്ങൾ എന്ന പേരിൽ വെളിപ്പെടുമ്പോൾ,  വാദങ്ങളും എതിർവാദങ്ങളും സമൂഹവ്യവസ്ഥയെ ശിഥിലമാക്കുന്നു.
ഇതിൽ തെറ്റ് പൗരന്റേതാണ്.
കാരണം തന്റെ വോട്ട്   രാഷ്ട്രത്തിന്റെ നന്മക്കു വേണ്ടിയാണ് എന്നതിനു   പകരം അത് ഒരു പ്രത്യേക വ്യക്തിയുടേയോ കക്ഷിയുടേയോ വീക്ഷണത്തിനായിട്ടാണ് പൗരൻ  നല്കുന്നത് .
രാഷ്ട്രം മതനിരപേക്ഷത പാലിക്കണം.
അതല്ലെങ്കിൽ  അന്യമതങ്ങളോട് അസഹിഷ്ണുതയുണ്ടാവും.
അത് ആപൽക്കരമാണ്.
വൈരുദ്ധ്യങ്ങൾ; വിമർശനങ്ങൾ
പല ചിന്തകരും റൂസ്സോയുടെ  ആശയങ്ങളിലെ വൈരുദ്ധ്യങ്ങൾ ചൂണ്ടിക്കാട്ടിയിട്ടുണ്ട്.
, , പൊതുഹിതത്തിനു വിധേയനാകുന്നതിലൂടെ  പൗരൻ സ്വതന്ത്രനായിത്തീരുന്നു, കാരണം അവന്  അന്യവ്യക്തികളോട്  കടപ്പാടുകൾ ഇല്ലാതാവുന്നു, സമൂഹത്തോടു മാത്രമാണ് അവന്റെ പ്രതിബന്ധത .
ഈ പ്രസ്താവന ഒട്ടനേകം വിശകലനങ്ങൾക്ക് വിധേയമായിട്ടുണ്ട്.
പൊതുഹിതം ഭൂരിപക്ഷഹിതമാണ് -  ഈ നിലപാട്  ന്യൂനപക്ഷങ്ങളെ പാർശ്വവത്കരിക്കയോ അവഗണിക്കുകയോ ചെയ്യുന്നതിലൂടെ സമൂഹത്തെ വിഭജിക്കുന്നു, അസമത്വത്തിനു കാരണമാകുന്നു.
ഏകശാസനഭരണം  (monarchy)ആണ് ഏറ്റവും സുശക്തവും കാര്യക്ഷമവുമായ  ഭരണവ്യവസ്ഥ.
ജനാധിപത്യം ഏറ്റവും ദുർബലമായ വ്യവസ്ഥയും .
ഇതിനു കാരണമായി ചൂണ്ടിക്കാട്ടുന്നത്  ജനാധിപത്യത്തിൽ ഉദ്യോഗസ്ഥരുടെ (bureaucracy) എണ്ണം പെരുകുന്നതും അവരുടെയൊക്കെ സ്വാർഥതാത്പര്യങ്ങൾ ജനഹിതത്തേക്കാൾ ശക്തമാകുന്നതുമാണ് .
വലിയ സമ്പന്ന രാഷ്ട്രങ്ങൾക്ക് അനുയോജ്യമായ ഭരണവ്യവസ്ഥയാണ് ഏകശാസനം, ചെറിയ ദരിദ്രരാജ്യങ്ങൾക്ക് പറ്റിയ വ്യവസ്ഥ ജനാധിപത്യമാണ്.
പുസ്തകത്തിലെ ആശയങ്ങൾ ഫ്രഞ്ചു വിപ്ലവത്തിന് ഉത്തേജനം നല്കി.
വിപ്ലവ സമിതി എഴുതിയുണ്ടാക്കിയ മനുഷ്യാവകാശ പൗരാവകാശ പ്രഖ്യാപനത്തേയും നെപോളിയന്റെ നിയമാവലിയേയും ഏറെ സ്വാധീനിച്ചു.
അവലംബം {{ cite book }} : Cite has empty unknown parameter: | 1= ( help ) ; External link in | title= ( help ) {{ cite book }} : External link in | title= ( help ) {{ cite book }} : External link in | title= ( help )
സാമൂഹിക കൈകാര്യസ്ഥത
' സാമൂഹ്യ കാര്യസ്ഥത ' സമൂഹം, വ്യക്തികൾ, കുടുംബങ്ങൾ എന്നീ ഗ്രൂപ്കുളുടെ ക്ഷേമം സുഗമമാക്കുന്നതിനഉള്ള ഒരു പാഠ്യ വിഷയവും, വിദഗ്ദ്ധ മേഖലയുമാണ്.
സാമൂഹിക ശാസ്ത്രങ്ങൾ-സിദ്ധാന്തങ്ങളും അടിത്തറയുള്ള സാമൂഹിക നീതി തത്ത്വങ്ങൾ, നിയമങ്ങൾ, സാമൂഹിക മനഃശാസ്ത്രം, മനുഷ്യാവകാശവും അവകാശ മാനദണ്ഡങ്ങൾ , കൂട്ടായ ഉത്തരവാദിത്തം, ഒപ്പം വിഭിന്നതവത്വോടെയുള്ള ആദരവ് ഇത്യാദിരിയിൽ നിന്ന് ആർജവം ഉൾകൊണ്ട് നടത്തുന്ന സാമൂഹിക പ്രവർത്തനം, ആളുകളെയും സാമുഹ്യഘടനകളുടെ വെല്ലുവിളികൾക്ക് പ്രശ്നപരിഹാരം കണ്ടെത്തുന്നതിലൂടെ വളർച്ചയും - സൗഖ്യവും മെച്ചപ്പെടുത്തുന്ന അവസ്ഥയിലേക്ക് നയിക്കുക എന്നുള്ളതാണ് കൈകാര്യസ്ഥത മൂലം ഉദ്ദേശിക്കുന്നത്.
സാമൂഹ്യ അടിച്ചമർത്തലിന്റെയും മറ്റു ദുരുപയോഗത്തിൽ നിന്ന് സാമൂഹിക വികസനം, സാമൂഹിക ഐക്യപ്പെടൽ, സാമ്പത്തിക വിമോചനം, അവകാശ മാനദണ്ഡങ്ങൾ പുതുക്കുക, ഒപ്പം ഒരു സമ്പുർണ സാമൂഹിക മാറ്റത്തിനും വ്യെക്തിയെയും സമൂഹത്തെയും ശാക്തീകരികുക അണ് ഈ മേഖലയുടെ പ്രധാന ലക്‌ഷ്യം.
സാമൂഹ്യ കൈകാര്യസ്ഥത സാമൂഹിക സേവനവുമായി താരതമ്യേപെടുത്തുമ്പോൾ വ്യത്യസ്തതമാണ്, എന്നാൽ സാമൂഹ്യ സേവനം ശാസ്ത്രിയമായും കാര്യക്ഷേമമായിയും നടപ്പാക്കുന്ന പ്രവർത്തന മേഖലകളും ഇതിൽ ഉണ്ട്.
ബിരുദവും, ബിരുദതന്തര ബിരുദവും (MSW) ഈ മേഖലയിൽ പ്രവർത്തിക്കുന്നതിന് അവശ്യം ആണ്.
ഇതിനായിട്ടുള്ള അക്കാദമിക് പ്രോഗ്രാമുകൾ പല തലങ്ങളിൽ ഉണ്ട്‌: കമ്മ്യൂണിറ്റി ടെവേലോപ്മെന്റ്റ്, ഹ്യൂമൻ റിസോഴ്സ് മാനേജ്‌മന്റ്-ടെവേലോപ്മെന്റ്റ്, സോഷ്യൽ സർവീസ് അഡ്മിനിസ്ട്രേഷൻ, ഹെൽത്ത് ആൻഡ് മെന്റൽ ഹെൽത്ത് വർക്ക് (മെഡിക്കൽ-സൈക്കിയാട്രിക് സോഷ്യൽ വർക്ക്) എന്നിവയാണ് ഇവ.
പ്രായോഗിക പരിശീലനമാണ് മുൻതുക്കം.
അവലംബങ്ങൾ പുറത്തേയ്ക്കുള്ള കണ്ണികൾ Social work helper Archived 2017-02-03 at the Wayback Machine .
The New Social Worker Online ഇതും കാണുക
സാമൂഹികഭാഷാശാസ്ത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഏതൊരു സമൂഹത്തിന്റെയും അവിഭാജ്യഘടകമാണ് ഭാഷ.
അതുകൊണ്ട് തന്നെ ഭാഷയ്ക്ക് സമൂഹത്തിൽ നിന്നു വേർപ്പെടാൻ സാധ്യമല്ല.
ഭാഷയും സമൂഹവും തമ്മിലുള്ള അഭേദ്യമായ ബന്ധത്തെ സൂക്ഷമമായി നിരീക്ഷിക്കുന്ന പഠനശാഖയാണ് സാമൂഹികഭാഷാശാസ്ത്രം.
സമൂഹവുമായി ബന്ധപ്പെട്ടുകിടക്കുന്ന  ഭാഷാശാസ്ത്രശാഖയാണ് സാമൂഹികഭാഷാശാസ്ത്രം.
ഭാഷയെ എങ്ങനെയൊക്കെയാണ് സമൂഹത്തിലെ മറ്റു ഘടകങ്ങൾ സ്വാധീനിക്കുന്നത്,അത് എങ്ങനെയെല്ലാമാണ് എന്നെല്ലാം സാമൂഹികഭാഷാശാസ്ത്രത്തിൽ പഠിക്കുന്നു.
സാമൂഹികശാസ്ത്രം ഇംഗ്ലീഷ് വിലാസം https://ml.wikipedia.org/wiki/Social_sciences
ജനവിഭാഗങ്ങളെപ്പറ്റിയും മനുഷ്യസമൂഹത്തെപ്പറ്റിത്തന്നെയും പഠിക്കുന്ന ശാസ്ത്രവിജ്ഞാനത്തിന്റെയും പാഠ്യവിഷയങ്ങളുടെയും മേഖലകൾ സാമൂഹികശാസ്ത്രങ്ങൾ എന്നറിയപ്പെടുന്നു.
അടിസ്ഥാനപരമായി നിയമത്തിന്റെ നീതിശാസ്ത്രവും ഭേദഗതിയും, വിദ്യാഭ്യാസം , ആരോഗ്യം , സമ്പത്തും കച്ചവടവും , കല എന്നീ അഞ്ചുമേഖലകൾ അടങ്ങുന്നതാണ്‌ സാമൂഹികശാസ്ത്രവിഷയങ്ങൾ.
നരവംശശാസ്ത്രം , പുരാവസ്തുശാസ്ത്രം , ആശയവിനിമയപഠനം , സാംസ്കാരികപഠനം ‍, ജനസംഖ്യാവിജ്ഞാനം , സാമ്പത്തികശാസ്ത്രം , ഭൂമിശാസ്ത്രം , ചരിത്രം , ഭാഷാശാസ്ത്രം , മാദ്ധ്യമപഠനം ‍, രാഷ്ട്രമീമാംസ , മനഃശാസ്ത്രം , സാമൂഹികപ്രവർത്തനം , സമൂഹവിജ്ഞാനം തുടങ്ങിയവ സാമൂഹികശാസ്ത്രങ്ങളിൽപ്പെടുന്നു.
സാമൂഹികശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
സാമൂതിരി പട
ദക്ഷിണേഷ്യയിലെ മലബാർ തീരം കേന്ദ്രീകരിച്ചു  പതിനൊന്നാം നൂറ്റാണ്ട് മുതൽ പതിനെട്ടാം നൂറ്റാണ്ടിന്റെ പകുതി വരെ നില നിന്നിരുന്ന പ്രബല രാജ്യമായ   നെടിയിരുപ്പ് സ്വരൂപം  അഥവാ കോയിൽ കുത്ത് (കോഴിക്കോട്) രാജ്യത്തിന്റെ  സൈനിക വിഭാഗത്തെയാണ് സാമൂതിരി പട എന്ന് ചരിത്രത്തിൽ വിശേഷിപ്പിക്കപ്പെടുന്നത്.
രാജാവിന്റെ അധികാര നാമം സാമൂതിരി എന്നതിനാലാണ് രാജ്യ സൈനിക വിഭാഗം സാമൂതിരി പട എന്നറിയപ്പെടുവാൻ കാരണം.
സുവർണ്ണ കാലത്ത് കാലാൾ പട ,തുറ പട, നാവിക പട , പീരങ്കി പട എന്നിങ്ങനെ വ്യത്യസ്ത തലത്തിലുള്ള സൈനിക വിഭാഗങ്ങൾ ഇവർക്കുണ്ടായിരുന്നു.
നായർ പട
കോഴിക്കോട് രാജ്യത്തിന്റെ കാലാൾ പടയാണ് നായർ പട .
നായർ വിഭാഗത്തിൽ പെട്ട   ആയുധാഭ്യാസികളെയാണ്  കാലാൾ പടയിൽ ചേർക്കാറുണ്ടായിരുന്നത്.
ഓരോ നാടുവാഴിയുടെ കീഴിലും കളരികൾ എന്ന് പിൽകാലത്തറിയപ്പെട്ട പരിശീലന കേന്ദ്രങ്ങളിൽ  വാളും പരിചയും അമ്പും വില്ലും കുന്തവും ഉപയോഗിക്കാന് നായർ യുവാക്കളെ പരിശീലിപ്പിക്കുകയും പിന്നീട് അവരെ സൈനിക വിന്യാസത്തിലേക്ക് ചേർക്കുകയുമായിരുന്നു പതീവ്.
രാജാവ് ആവശ്യപ്പെടുന്ന മുറയ്ക്ക് നാടുവാഴികൾ  തങ്ങളുടെ കീഴിലുള്ള സൈനികരെ സൈനിക നീക്കങ്ങൾക്കായി അയച്ചു നൽകുമായിരുന്നു.
സൈനികർ പടനായർ എന്ന് വിളിക്കപ്പെട്ടപ്പോൾ സൈനിക മേധാവികൾ   തലച്ചനന നായർ, അഞ്ഞൂറാൻ, ആയിരോൻ എന്നൊക്കെ അറിയപ്പെട്ടു.
പന്തീരായിരം പട എന്ന പേരിൽ അറിയപ്പെട്ട  നായർ പടയാളികൾക്കായിരുന്നു  സാമൂതിരിയുടെ സുരക്ഷാ ചുമതല.
രാജാവിനും കുടുംബാംഗങ്ങൾക്കും,കൊട്ടാരങ്ങൾക്കും കാവലൊരുക്കുകയായിരുന്നു ഇവരുടെ ധർമ്മം.
രാജ രക്തത്തിനു വേണ്ടി സ്വജീവൻ ബലി കഴിക്കാനായി സന്നദ്ധരായ ചാവേർ എന്ന വിളിപ്പേരിൽ അറിയപ്പെട്ടിരുന്ന അംഗരക്ഷകരുടെ കൂട്ടായ്മയും നായർ പടയുടെ ഭാഗമായി ഉണ്ടായിരുന്നു.
മാമാങ്കം പോലുള്ള അതീവ ജാഗ്രത  ആവിശ്യമായ ചടങ്ങുകൾക്ക് എഴുന്നള്ളുമ്പോൾ പന്തീരായിരം നായർ കാവൽപ്പടയ്ക്ക് പുറമേ  മുപ്പത്തിനായിരത്തിൽ അധികം  ഏറനാടൻ നായർ  പടയാളികളും, പന്തീരായിരത്തിലേറെ വരുന്ന പോളനാടൻ നായർ പടയും, ആഴിയിലും , കരയിലും, തുറയിലും,തട്ടിലും അസംഖ്യം മാപ്പിള  പോരാളികളും സാമൂതിരിയുടെ സുരക്ഷക്കായി വിന്യസിക്കപ്പെടുമായിരുന്നു.
പാദരക്ഷകൾ ധരിക്കാതെ  അരയ്ക്ക് മേലോട്ടും തുടയ്ക്ക് താഴോട്ടും  നഗ്നരായി ഗുഹ്യഭാഗം മറക്കുന്ന രീതിയിൽ അരയിൽ മാത്രം തുണി ചുറ്റി കെട്ടി  തലമുടി നീട്ടിവളർത്തി നെറുകയിൽ കെട്ടിവച്ചു  എല്ലായ്പ്പോഴും വാളും പരിചയും ധരിച്ചു നടക്കുന്നവരാണ് നായർ സൈനികരെന്നു പതിനാറാം നൂറ്റാണ്ടിൽ  മലബാർ സന്ദർശിച്ച സീസർ ഫെഡറിച്ചി രേഖപ്പെടുത്തിയിരിക്കുന്നു.
ഫ്രാൻസിസ് ഡേയുടെ നിരീക്ഷണത്തിൽ മലയാള രാജ്യങ്ങളിലെ  കരുത്തുറ്റ പടയായിരുന്ന  സാമൂതിരിയുടെ നായർ പടയ്ക്ക് ഒരു ദിവസത്തെ ഇടവേളയിൽ മുപ്പതിനായിരം പടയാളികളെ യുദ്ധക്കളത്തിലേക്കിറക്കാനും മൂന്ന് ദിവസത്തെ സമയം കൊണ്ട് ഒരു ലക്ഷം പടയാളികളെ ഒരുമിച്ചു കൂട്ടാനുമാകും.
തുറപട
കോഴിക്കോട് രാജ്യ തുറമുഖങ്ങളിൽ അടുക്കുന്ന കപ്പലുകളുടെയും വ്യപാരികളുടെയും സുരക്ഷക്കായി നിയമിക്കപ്പെട്ട ആയുധധാരികളായ മാപ്പിളമാരുടെ പടയാണ് തുറപട .
സൈനിക മേധാവികൾ തുറ മരക്കാർമാർ എന്ന് വിളിക്കപ്പെട്ടു.
ഷാബന്ധർ കോയ ആയിരുന്നു ഇവരുടെ  അധികാര ചുമതല  വഹിച്ചിരുന്നത്.
മരക്കാർ പട
പോർച്ചുഗീസ് അതിക്രമങ്ങൾ തുടർക്കഥയായതോടെ രാജ്യ തീരങ്ങൾ സംരക്ഷിക്കുവാനായി നാവിക സൈന്യം രൂപീകരിക്കപ്പെട്ടു.
കടൽ കടന്നാൽ വർണ്ണത്തിൽ നിന്ന് പുറത്താകുന്ന വിശ്വാസ സംഹിത മൂലം  ഹൈന്ദവർ കടൽ യാത്ര മത നിഷിദ്ധമായി കരുതി പോന്നിരുന്നതിനാൽ അക്കാലത്തു മലബാർ തീരത്തെ നാവിക വിന്യാസങ്ങൾ  നിയന്ത്രിച്ചിരുന്നത് മാപ്പിളമാരായിരുന്നു.
മഖ്ദൂമിൻറെ പ്രേരണയാൽ വ്യാപാര പ്രമുഖരായ മരക്കാർ കുടുംബം തങ്ങളുടെ സമ്പത്തും കപ്പലുകളും യോദ്ധാക്കളും  കോഴിക്കോട് രാജ്യത്തിനു വാഗ്ദാനം ചെയ്തതോടെ  നാവിക സൈന്യം രൂപീകൃതമായി.
മരയ്ക്കാർ കുടുംബം നേതൃത്വം നൽകിയതിനാൽ മരയ്ക്കാർ പട എന്നിവരറിയപ്പെട്ടു.
നാവിക സേനാപതി  കുഞ്ഞാലി മരയ്ക്കാർ എന്നും  സഹ മേധാവി കുട്ടി മൂസ എന്നുമുളള അധികാര നാമങ്ങളാൽ വിളിക്കപ്പെട്ടു.
രാജാവ് സാമൂതിരിയാണ് അന്ത്യ വാക്കെങ്കിലും സ്വതന്ത്ര്യ ചുമതലയുള്ള ഒരു സേനാ വ്യൂഹമായിരുന്നു ഇവർ.
പീരങ്കികളും , മഞ്ചനീക്കുകളും  ഘടിപ്പിച്ച വമ്പൻ പായ്മരകപ്പലുളടക്കം നാന്നൂറിനടുത്തു വരുന്ന നൗകകൾ അടങ്ങുന്നതായിരുന്നു സുവർണ്ണ കാലത്തെ  മരക്കാർ പട.
ആധുനിക നാവിക സേനകൾക്ക് സമാനമായി യുദ്ധ  നൗകകൾ, അവയിൽ ജോലിചെയ്യുന്നവർ, അവർക്ക് പരിശീലനം നല്കുന്ന സ്ഥാപനങ്ങൾ, ആയുധങ്ങളുടെയും കപ്പലുകളുടെയും നിർമ്മാണ യൂണിറ്റുകൾ, ആക്രമണ വിഭാഗം ,പ്രത്യാക്രമണ വിഭാഗം ,ഗറില്ലാ സംഘം എന്നിവയൊക്കെ അടങ്ങിയതായിരുന്നു ഈ പടകൂട്ടം പീരങ്കി പട
പീരങ്കികളും വലിയ തോക്കുകകളും ഉപയോഗിക്കാൻ പരിശീലനം ലഭിച്ച മാപ്പിള പടയാളികളുടെ കൂട്ടമാണ് സാമൂതിരിയുടെ പീരങ്കി പട എന്നറിയപ്പെട്ടത്.
തുർക്കി, ഈജിപ്ത് എന്നിവിടങ്ങളിലെ സൈനിക വിദഗ്തരാൽ പരിശീലനം നൽകപ്പെട്ടവരായിരുന്നു ഈ കൂട്ടർ.
ബാർബുറങ്ങാട് , പൊന്നാനി തുടങ്ങിയ സ്ഥലങ്ങളിലെ മാപ്പിള വർത്തകന്മാരുടെ കീഴിൽ സംഘടിക്കപ്പെട്ട ഈ യോദ്ധാക്കളുടെ നിയന്ത്രണം നാടുവാഴിയായ  തിനയഞ്ചേരി ഇളയതിൽ കേന്ദ്രീകരിക്കപ്പെട്ടിരുന്നു.
1600 -ൽ മുഹമ്മദ് അലി കുഞ്ഞാലിയെ ചതിപ്പെടുത്തി പോർച്ചുഗീസുകാർക്ക് വധിക്കാൻ നൽകിയതോടെയാണ് സാമൂതിരി പടയുടെ അധഃപതനത്തിനു തുടക്കമാകുന്നത്.
അന്ന് വരെ സാമൂതിരി രാജാക്കൻമാർ   പുലർത്തി പോന്നിരുന്ന വിശ്വാസത്തിനേൽപ്പിച്ച ആഘാതമായിരുന്നു ഇത്.
രാജാവിൻറെ ചതിയിൽ അതൃപ്തരായ മാപ്പിള പടയാളികൾ ഒന്നടങ്കം സൈനിക സേവനത്തിനു അറുതി വരുത്തി.
ഇതോടെ നാവിക സേനയും, പീരങ്കി പടയും ഇല്ലാതെയായി.
കച്ചവടത്തിൽ സഹായിക്കുമെന്ന വാഗ്ദാനം കാറ്റിൽ പറത്തി  പോർച്ചുഗീസുകാർ ചതിവ് ആവർത്തിച്ചതോടെ സാമ്പത്തികമായി ക്ലേശം അനുഭവിച്ചിരുന്ന കോഴിക്കോട് രാജ്യം ശുഷ്കമാകാൻ തുടങ്ങി.
പോർച്ചുഗീസിന് പിന്നാലെ വന്ന ലന്തക്കാരുമായുള്ള വ്യാപാരങ്ങളും, കലഹങ്ങളും ഗുണം ചെയ്യാതെ വന്നതോടെ  രാജ്യാതിർത്തി വിപുലീകരിച്ചു  നികുതി വരുമാനം കൂട്ടുക എന്ന പതിവ് ലക്ഷ്യത്തോടെ 1756 ഇൽ കൊച്ചി രാജ്യം ആക്രമിച്ചു പ്രദേശങ്ങൾ കീഴ്പ്പെടുത്തി.
തിരുവിതാംകൂർ രാജ്യം കൊച്ചിയെ സഹായിക്കാനെത്തിയതോടെ  1762 ല് പ്രദേശങ്ങൾ തിരിച്ചു നൽകി.
1765 ഇൽ മൈസൂർ സഖ്യ കക്ഷിയായ  പാലക്കാട് രാജ്യത്തിലേക്ക്  സാമൂതിരി സൈന്യം പടയോട്ടം നടത്തി.
പാലക്കാട് രാജാവ് പാലിയത്തച്ചനെ സഹായിക്കുവാൻ മൈസൂർ പട മലബാറിലേക്കെത്തി.
തുടർന്നുണ്ടായ യുദ്ധങ്ങളും ഏറ്റുമുട്ടലുകളും  സാമൂതിരിയുടെ നായർ പട നശിക്കുവാൻ കാരണമായി തീർന്നു.
പതിനെട്ടാം നൂറ്റാണ്ട് മധ്യത്തിൽ അധികാരത്തിലെത്തിയ  രാജാവ് തൻറെ മുൻഗാമിക്ക്  സംഭവിച്ച പിഴവുകൾ മനസ്സിലാക്കി.
മരക്കാർ കുടുംബത്തെ ആദരിച്ചു  അവകാശങ്ങൾ പുനഃസ്ഥാപിച്ചു നൽകി മുറിവുകൾ കഴുകിക്കളയാനുള്ള ശ്രമങ്ങൾ നടത്തിയെങ്കിലും വൈകിപ്പോയിരുന്നു.
മൈസൂരും, മൈസൂരിൽ നിന്ന് ബ്രിട്ടീഷ് രാജ് കമ്പനിയും മലബാർ പിടിച്ചെടുത്തതോടെ പൂർണ്ണാർത്ഥത്തിൽ കോഴിക്കോട് രാജ്യവും സാമൂതിരി പടയും ഇല്ലാതെയായി
സാമൂഹിക സാമ്പത്തിക ജാതി സെൻസസ്
ഗ്രാമവികസന മന്ത്രാലയത്തിന്റെ നേതൃത്വത്തിൽ 2011ൽ നടന്ന ഒരു സെൻസസ് ആണു സാമൂഹിക സാമ്പത്തിക ജാതി സെൻസസ് (Socio Economic and Caste Census 2011) സെൻസസിന്റെ വിവരങ്ങൾ 2015 മുതൽ പുറത്തുവിട്ടു തുടങ്ങി.
ഇന്ത്യയിൽ നടന്ന ആദ്യത്തെ കടലാസ് രഹിത സെൻസസായിരുന്നു ഇത്.
നിലവിൽ തൊഴിലുറപ്പ്, ഫുഡ് സെക്യൂരിറ്റി ആക്ട്, ദീനദയാൽ ഗ്രാമീൺ കൗശല്യ യോജന, സൗഭാഗ്യ മുതലായ ഒട്ടനവധി പദ്ധതികൾ ഇതിനെ ആസ്പദമാക്കിയാണ് ആസൂത്രണം ചെയ്യപ്പെടുന്നത്.
ഗ്രാമവികസന മന്ത്രാലയം, പാർപ്പിട-ദാരിദ്യ്ര നിർമ്മാർജ്ജന മന്ത്രാലയം, ആഭ്യന്തര മന്ത്രാലയം എന്നിവർ പ്രത്യേകമായി നടത്തിയ സർവ്വേ പിന്നീട് ഗ്രാമവികസന മന്ത്രാലയം സംയോജിപ്പിക്കുകയായിരുന്നു.
സാമൂതിരിയുടെ നികുതികൾ
ഏകദേശം 750 വർഷക്കാലം കേരളത്തിലെ കോഴിക്കോട് ഉൾപ്പെടുന്ന മലബാർ ഭരിച്ചിരുന്നത് സാമൂതിരിമാർ ആയിരുന്നു.
ആസ്ഥാനവും കീഴിലുള്ള ഭരണപ്രദേശമായ ചേരിക്കലും തമ്മിലുള്ള ബന്ധത്തിലാണ് ഭരണം അടിസ്ഥാനപ്പെടുത്തിയിരുന്നത്.
സാമൂതിരിയുടെ ഭരണത്തിൻ കീഴിലുള്ള പ്രദേശങ്ങൾ ഒന്നാകെ ചേരിക്കല്ലുകൾ എന്നാണ് അറിയപ്പെട്ടിരുന്നത്.
32 ചേരിക്കല്ലുകൾ ഉണ്ടായിരുന്നു.
ഇവയെല്ലാം പല നാടുവാഴികളുടെ അധികാരത്തിനു കീഴിലായിരുന്നു.
പിലക്കാലത്ത് ഇവ വ്യത്യസ്ത താലൂക്കുകളില്പ്പെട്ട ദേശങ്ങൾ ആയിത്തീർന്നു.
ഓരോ ചേരിക്കല്ലിന്നും അധികാരിയായി സാമൂതിരി ഒരു കാര്യസ്ഥനെ നിയമിക്കും ഇയാളാണ് ചേരിക്കൽ അധികാരി .
ഈ ഉദ്യോഗസ്ഥനാണ് കോവിലകവും അതതു ചേരിക്കല്ലിലെ കുടിയാന്മാർക്കും ഇടയിലെ കണ്ണി.
ഇയാൾ തമ്പുരാന്റെ നിർദ്ദേശാനുസരണം കുടിയാന്മാരിൽ നിന്നും പാട്ടം , മിച്ചവാരം എന്നിങ്ങനെയുള്ള നികുതികൾ (അനുഭവങ്ങൾ) പിരിച്ചെടുക്കുകയും കോവിലകത്തെ ഖജനാവിൽ അടക്കുകയും ചെയ്യും.
ഇതല്ലാതെ സാമൂതിരിക്ക് കുടിയാനെ നേരിട്ട് അറിയുമായിരുന്നില്ല.
ഈ കാര്യ്സ്ഥന്മാർ നമ്പൂതിരി, നായർ, അമ്പലവാസികൾ എന്നിവരിൽ പെട്ടവരായിരിക്കും.
കാര്യസ്ഥനെ കൂടാതെ കണക്കെഴുത്തുകാരായ മേനോക്കികൾ (മേനോൻ), പിരിവുകാരായ കോൽക്കാർ എന്നിവരും ചേർന്നാൽ ചേരിക്കൽ പോഴ്ത്തിക്കാർ (പ്രവർത്തിക്കാർ) ആകുന്നു.
ഇവർ അതതു ചേരിക്കൽ കേന്ദ്രമാക്കി പ്രവർത്തിച്ചിരുന്നു.
ഇവരുടെ കാര്യാലയത്തെ ‘ കളം ’ എന്നാണ് പറയുക.
പാട്ടം പന്ത്രണ്ടു വർഷത്തേയ്ക്ക് കാണമായി മിച്ചവാരം നൽകാനുള്ള വ്യവസ്ഥയിൽ കുടിയാനെ ഏല്പിക്കുന്നു.
പന്ത്രണ്ടു വർഷത്റ്റിനു ശേഷം കാണപ്പാട്ട സമ്പ്രദായം അനുസരിച്ച് തുകയും വ്യവസ്ഥകളും പുതുക്കുന്നു.
മുൻ കുടിയാനു തന്നെ ഇത് കൊടുക്കുകയാണേങ്കിൽ ഇതിനെ പുതുക്കി പൊളിച്ചെഴുത്തു കാണം എന്നും, മറ്റൊരാൾക്കാണ് എങ്കിൽ പൊളിച്ചെഴുത്തു കാണം എന്നുമാണ് പറയുക.
ഇത്തരം കാര്യങ്ങളെല്ലാം കൃത്യമായീ രേഖകൾ ആക്കി സൂക്ഷിച്ചിരുന്നു.
ചേരിക്കൽ കൂടാതെ ദേവസ്വം , ബ്രഹ്മസ്വം , ഊട്ടുബ്രഹ്മസ്വം എന്നീ പേരുകളിൽ അറിയപ്പെടുന്ന വിഭാഗങ്ങൾ ഉണ്ട്.
ഇവ ഭരണപരമായി വ്യത്യാസമുള്ള ഏകകങ്ങൾ ആണ്.
ഇവയുടെ ഭരണം ദേവസ്വങ്ങൾ, കാര്യസ്ഥൻ എന്നിവയുമായി കോവിലകവുമായി ബന്ധപ്പെട്ടു കഴിഞ്ഞിരുന്നു.
ഇവയല്ലതെ കാണാവകാശമില്ലാതെ വെറുമ്പാട്ടത്തിന് ഒരു വർഷത്തേയ്ക്ക് വസ്തുക്കൾ കുടിയാന്മാരെ ഏൽ‍പ്പിക്കുന്നതിനെ കളം എന്നാണ് പറഞ്ഞിരുന്നത്.
സാമൂതിരിക്ക് ഇങ്ങനെ 32 ചേരിക്കല്ലുകളും 4 ബ്രഹ്മസ്വങ്ങളും 28 ദേവസ്വങ്ങളും ചേർന്ന 64 ഏകകങ്ങൾ ഉണ്ടായിരുന്നു.
ഇത് തളിക്ഷേത്ര ഗ്രന്ഥ‍വരികളിൽ കൊല്ലവർഷം 736-ൽ രേഖപ്പെടുത്തിയിട്ടുണ്ട്. [5]
സാമൂതിരിമാരുടെ പ്രധാന വരുമാന മാർഗ്ഗം അറബി , ഈജിപ്ത് , പേർഷ്യ എന്നിവിടങ്ങളിലെ രാജാക്കനമാരിൽ നിന്നും കച്ചവടക്കാരിൽ നിന്നു കിട്ടിയിരുന്ന കാഴ്ചദ്രവ്യങ്ങൾ ആയിരുന്നു.
അതിന്നു പുറമേ പ്രധാന നികുതികളാണ് താഴെ പറയുന്നവ.
അങ്കം
സ്ത്രീകൾ, സ്വത്തുതർക്കങ്ങൾ എന്നിവ മൂലമുണ്ടാവുന്ന വിരോധം അങ്കം വെട്ടി പരിഹരിക്കുന്ന ഏർപ്പാട്.
നേരിട്ടുവെട്ടാനോ ചേകവന്മരെക്കൊണ്ട് അങ്കം വെട്ടാനോ അനുവദിക്കും എന്നാൽ കുടിപ്പക 12 വർഷത്തിനു മേലെ നിൽക്കാൻ പാടില്ലാത്തതാണ്.
ഇതിനായി 1000 പൊൻ പണം വരെ രാജാവ് വസൂൽ ചെയ്യാറുണ്ട്.
ചുങ്കം
കടൽ വഴിയോ കരവഴിയോ ഉള്ള കയറ്റിറക്കുമതികളുടെ മേൽ ചുമത്തുന്ന നികുതിയാണ് ചുങ്കം.
നൂറ്റിന്നു 2½-3 ആയിരുന്നു ചുങ്ക നിരക്ക്.
ചിലപ്പോൾ 10% വരെ ചുങ്കം കൊടുക്കേണ്ടിവരാറുണ്ട്.
പിഴ
ദാരിദ്ര്യം കൊണ്ടോ മറവി കോണ്ടോ മാമൂൽ ചടങ്ങുകൾ നിർവ്വഹിക്കാൻ കഴിയാതെ വരുമ്പോൾ അടക്കേണ്ടി വരുന്ന പണമാണ് പിഴ.
ചിലപ്പോൾ ഭൂമി തന്നെ പിഴയായി ഒടുക്കേണ്ടി വരാറുണ്ട്.
കോഴ
രാജാവ് നിർബന്ധമായി പിരിച്ചെടുക്കുന്ന തുകയാണ് കോഴ.
തപ്പ്
അറിയാതെ ചെയ്തു പോകുന്ന അപരാധത്തിന് ചുമത്റ്റിയിരുന്ന പിഴ പുരുഷാന്തരം
നാടുവാഴിയുടേയോ ദേശവാഴിയുടേയൊ മരണശേഷം പുതിയ അവകാശിയിൽ നിന്ന് പിരിച്ചെടുക്കുന്ന പിന്തുടർച്ചാവകാശ നികുതി.
പുലയാട്ടുപെൺകാഴ്ച
പിഴച്ച പെണ്ണിനെ അടിമപ്പണിക്കു വിടുകയാണ് പതിവ്.
ഇങ്ങനെ ചെയ്യാതിരിക്കണമെങ്കിൽ ധാരാളം പണം പിഴയൊടുക്കേണ്ടി വരുമായിരുന്നു.
600 പണം വരെ ചില ബ്രാഹ്മണ കുടുംബങ്ങളിൽ നിന്ന് പിരിച്ചെടുത്തിട്ടുണ്ട്.
അല്ലാത്തപക്ഷം ആ സ്ത്രീയെ വില്പന ചെയ്യും.
ദത്തുകാഴ്ച
ദത്തെടുക്കേണ്ടിവരുമ്പോൾ അതിന് രാജാവിന്റെ സമ്മതം വേണം, അതിനായി സ്വത്തിന്റെ മതിപ്പു വിലയുടെ 1/5 വരെ കാഴ്ചയായി കോടുക്കണം.
പൊന്നരിപ്പ്
പൊൻ തരികളുള്ള മണൽ അരിച്ച് സ്വർണ്ണം ഉണ്ടാക്കാനായി കൊടുക്കേണ്ട നികുതി.
അറ്റാലടക്കം
അവകാശികളില്ലാതെ മരണം സംഭവിക്കുമ്പോൾ പുതിയ അവകാശിയെ രാജാവ് തീരുമാനിക്കും.
അയാൾ രാജവിന് കൊടുക്കേണ്ട തുക.
ചങ്ങാത്തം
കച്ചവടക്കാർക്കോ മറ്റോ സുരക്ഷക്കായി അകമ്പടി പോകാൻ നായർ ഭടന്മാരെ ഏർപ്പാടു ചെയ്യുന്നതിനായി നൽകേണ്ട തുക.
രക്ഷാഭോഗം
സാമന്തന്മാർ രാജാവിന് നൽകേണ്ട കപ്പം.
അടിഞ്ഞ ഉരുക്കൾ
പത്തേമ്മാരികൾ , കപ്പൽ , തോണി എന്നിവ കരക്ക് എത്തിച്ചേർന്നാൽ അവരിൽ നിന്ന് ഈടാക്കുന്ന തുക.
ഇവ കൂടാതെ മറ്റു നികുതികളായ അടിമപ്പണം തലപ്പണം, വലപ്പണം, തുടങ്ങിയവ നികുതി ഏർപ്പാടുകളുമാണ്‌ മറ്റു വരുമാന മാർഗ്ഗങ്ങൾ.
ഭൂവുടമകളിൽ നിന്നും പണം ഈടാക്കി നായർ പ്രമാണിമാരുടെ പട്ടാളത്തിന്റെ സഹായം തേടുകയായിരുന്നു പതിവ്.
സ്വന്തമായി പട്ടാളം എന്ന ഏർപ്പാട് ഉണ്ടായിരുന്നില്ല.
എന്നാൽ രാജ്യം ആക്രമിക്കപ്പെടുമ്പോൾ രാജാവിന്നു വേണ്ടി പട്ടാള സേവനം നടത്തുന്നതിനു പുറമേ തങ്ങളുടെ വരുമാനത്തിന്റെ അഞ്ചിലൊന്ന് രാജവിന്നു നൽകുന്ന ഏർപ്പാട് നിലനിന്നിരുന്നു.
കുറ്റകൃത്യങ്ങളെ സംബന്ധിച്ച വിധി കല്പിക്കാനുള്ള അധികരം തലച്ചെന്നോർ എന്ന തറക്കൂട്ടത്തിന്റെ അധികാരിക്കായിരുന്നു.
ഒരു താണ ജാതിക്കാരൻ കുറ്റക്കാരനെന്നു തെളിഞ്ഞാൽ ( തോന്നിയാൽ) കുറ്റിക്കു കെട്ടൊ ശിരച്ഛേദം ചെയ്യുകയായിരുന്നു പതിവ്.
തെളിവെടുപ്പിന്നും ശിക്ഷക്കുമെല്ലാം പ്രാകൃത സ്വഭാവമായിരുന്നു.
സേവയും, ശുപാർശയും സ്വജാതി പക്ഷപാതവും കൈക്കൂലിയും എല്ലാ രംഗങ്ങളിലും കളിയാടിപ്പോന്നു.
ഹൈദരാബാദ് അന്താരാഷ്ട്ര വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Hyderabad_International_Airport
ഹൈദരാബാദ് അന്താരാഷ്ട്ര വിമാനത്താവളം അഥവാ രാജീവ് ഗാന്ധി അന്താരാഷ്ട്ര വിമാനത്താവളം ഹൈദരാബാദ് നഗരത്തിൽ‌നിന്നും ഏകദേശം  22 കി.
അകലെ ഷംഷാബാദിന് അടുത്ത് സ്ഥിതി ചെയ്യുന്നു.
ബേഗം‌പേട്ടിലുള്ള പഴയ വിമാനത്താവളത്തിനു പകരമാണ് ഈ പുതിയ വിമാനത്താവളം.
ഇത്  2008 മാർച്ച് 23 -നു പുലർച്ചെ 12:01 -ന് പ്രവർത്തനമാരംഭിച്ചു.
കൊച്ചി അന്താരാഷ്ട്ര വിമാനത്താവളത്തിനുശേഷം പൊതുജനപങ്കാളിത്തത്തേടെ നിർമ്മിക്കുന്ന വിമാനത്താവളമാണിത്.
References External links Official website of the new Hyderabad International Airport Archived 2014-09-27 at the Wayback Machine .
Getting to the new airport Archived 2011-05-19 at the Wayback Machine .
News article on naming controversy Archived 2008-12-24 at the Wayback Machine .
Article about the rumors on KLM Flight 864 Archived 2008-06-05 at the Wayback Machine .
Photos of Hyderabad International Airport at Shamshabad Archived 2008-04-29 at the Wayback Machine .
Hyderabad International Airport Archived 2019-11-06 at the Wayback Machine .
Aviation Marketplace India Office Rajiv Gandhi International Airport എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Site Archived 2014-10-06 at the Wayback Machine .
Airport information for VOHY at World Aero Data.
Accident history for HYD at Aviation Safety Network
ഹൈദരാബാദ് ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Hyderabad_cricket_team
ഇന്ത്യൻ ആഭ്യന്തര ക്രിക്കറ്റിൽ തെലങ്കാനയുടെ തലസ്ഥാന നഗരമായ ഹൈദരാബാദിനെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ് ഹൈദരാബാദ് ക്രിക്കറ്റ് ടീം .
രഞ്ജി ട്രോഫിയിൽ എലൈറ്റ് ഗ്രൂപ്പിൽ ഉൾപ്പെടുന്ന അവർ മൂന്ന് തവണ രഞ്ജി ട്രോഫി നേടിയിട്ടുണ്ട്.
ഹൈദരാബാദ് ക്രിക്കറ്റ് അസോസിയേഷനാണ് ഈ ടീമിന്റെ ഉടമ.
ദക്ഷിണമേഖലയിലാണ് ഈ ടീം ഉൾപ്പെടുന്നത്.
രഞ്ജി ട്രോഫിയിലെ മികച്ച പ്രകടനങ്ങൾ വർഷം സ്ഥാനം 2014-2015 ജേതാവ് 1999-2000 രണ്ടാം സ്ഥാനം 1986-87 ജേതാവ് 1964-65 രണ്ടാം സ്ഥാനം 1942-43 രണ്ടാം സ്ഥാനം 1937-38 ജേതാവ് പ്രമുഖ കളിക്കാർ എം.എൽ. ജയ്സിംഹ പി. കൃഷ്ണമൂർത്തി വി.വി.എസ്. ലക്ഷ്മൺ വെങ്കടപതി രാജു പ്രഗ്യാൻ ഓജ ശിവലാൽ യാദവ് വെങ്കട്റാവു സേലമ്നേനി മൊഹമ്മദ് അസ്‌ഹറുദ്ദീൻ ഇപ്പോഴത്തെ ടീം
ദേശീയ ടീമിൽ കളിച്ചിട്ടുള്ളവരെ കട്ടിയുള്ള അക്ഷരങ്ങളിൽ രേഖപ്പെടുത്തിയിരിക്കുന്നു.
കളിക്കാരൻ ജന്മദിനം,പ്രായം ബാറ്റിങ് സൈലി ബൗളിങ് ശൈലി കുറിപ്പുകൾ ബാറ്റ്സ്മാന്മാർ അക്ഷത് റെഡ്ഡി ( 1991-02-11 ) 11 ഫെബ്രുവരി 1991 വലംകൈയ്യൻ വലംകൈയ്യൻ ലെഗ്ബ്രേക്ക് ദ്വാരക രവി തേജ ( 1987-09-05 ) 5 സെപ്റ്റംബർ 1987 വലംകൈയ്യൻ വലംകൈയ്യൻ ലെഗ്ബ്രേക്ക് നായകൻ തിരുമലസേട്ടി സുമൻ ( 1983-12-15 ) 15 ഡിസംബർ 1983 വലംകൈയ്യൻ വലംകൈയ്യൻ ഓഫ്ബ്രേക്ക്]] ഹനുമ വിഹാരി ( 1993-10-13 ) 13 ഒക്ടോബർ 1993 വലംകൈയ്യൻ വലംകൈയ്യൻ ഓഫ്ബ്രേക്ക് ബവനക സന്ദീപ് ( 1992-04-25 ) 25 ഏപ്രിൽ 1992 ഇടംകൈയ്യൻ ഇടംകൈയ്യൻ മീഡിയം ഫാസ്റ്റ് സുന്ദീപ് രാജൻ ( 1989-09-26 ) 26 സെപ്റ്റംബർ 1989 വലംകൈയ്യൻ വലംകൈയ്യൻ മീഡിയം ഫാസ്റ്റ് ഓൾ റൗണ്ടർമാർ സയീദ് ഖ്വാദ്രി ( 1981-12-02 ) 2 ഡിസംബർ 1981 വലംകൈയ്യൻ വലംകൈയ്യൻ ഓഫ്ബ്രേക്ക് അമോൽ ഷിൻഡെ ( 1985-11-06 ) 6 നവംബർ 1985 വലംകൈയ്യൻ വലംകൈയ്യൻ ഓഫ്ബ്രേക്ക് വിക്കറ്റ് കീപ്പർമാർ ഹബീബ് അഹമ്മദ് ( 1987-11-07 ) 7 നവംബർ 1987 വലംകൈയ്യൻ ഇബ്രാഹിം ഖലീൽ ( 1982-10-09 ) 9 ഒക്ടോബർ 1982 വലംകൈയ്യൻ ബൗളർമാർ പ്രഗ്യാൻ ഓജ ( 1986-09-05 ) 5 സെപ്റ്റംബർ 1986 ഇടംകൈയ്യൻ ഇടംകൈയ്യൻ ഓഫ്ബ്രേക്ക് ചാമ മിലിന്ദ് ( 1994-09-04 ) 4 സെപ്റ്റംബർ 1994 ഇടംകൈയ്യൻ ഇടംകൈയ്യൻ മീഡിയം ഫാസ്റ്റ് മജെതി രവി കിരൺ ( 1991-03-16 ) 16 മാർച്ച് 1991 വലംകൈയ്യൻ വലംകൈയ്യൻ മീഡിയം ഫാസ്റ്റ് ആശിഷ് റെഡ്ഡി ( 1991-02-24 ) 24 ഫെബ്രുവരി 1991 വലംകൈയ്യൻ വലംകൈയ്യൻ മീഡിയം ഫാസ്റ്റ് അൻവർ അഹമ്മദ് ( 1986-10-10 ) 10 ഒക്ടോബർ 1986 വലംകൈയ്യൻ ഇടംകൈയ്യൻ മീഡിയം ഫാസ്റ്റ് അവലംബം
ഹൈദരാബാദ് ബ്രദേഴ്സ് ഇംഗ്ലീഷ് വിലാസം https://ml.wikipedia.org/wiki/Hyderabad_Brothers
കർണ്ണാടകസംഗീതത്തിലെ പ്രശസ്തരായ സഹോദരഗായകരാണ് ഹൈദരാബാദ് ബ്രദേഴ്സ് എന്നറിയപ്പെടുന്ന ഡി.രാഘവാചാരി, ഡി.ശേഷാചാരി എന്നിവർ.
ഹൈദരാബാദ്  നഗരവുമായുള്ള ദീർഘകാല ബന്ധം കാരണം അവർ ഹൈദരാബാദ് സഹോദരന്മാർ എന്നാണ് അറിയപ്പെടുന്നത്.
വിദ്വാൻ രാഘവചാരിയും വിദ്വാൻ ശേഷാചാരിയും പരമ്പരാഗത ക്ലാസിക്കൽ സംഗീതജ്ഞരുടെ കുടുംബത്തിലാണ് ജനിച്ചത്.
അവരുടെ പിതാവ് ദരൂർ രത്നാമാചാര്യുലുവിൽ നിന്നാണ് അവർ പ്രാഥമിക  സംഗീതപരിശീലനം നേടിയത്.
അവരുടെ അമ്മ ദരൂർ സുലോചന ദേവിയും കർണാട്ടിക് ക്ലാസിക്കൽ സംഗീതജ്ഞയായിരുന്നു.
ഹൈദരാബാദിലെ ഗവൺമെന്റ് മ്യൂസിക് ആൻഡ് ഡാൻസ് കോളേജിൽ സുസർല ശിവറാമിന്റെ ശിക്ഷണത്തിൽ രാഘവചാരി  സംഗീതത്തിൽ കൂടുതൽ വൈദഗ്ദ്ധ്യം നേടി.
ആകാശവാണിയും ദൂരദർശനും ഉൾപ്പെടെ ഇന്ത്യയിലെ പ്രശസ്തമായ വിവിധ സംഗീത വേദികളിൽ ഹൈദരാബാദ് ബ്രദേഴ്സ് വർഷങ്ങളായി പ്രകടനം നടത്തി.
ഇന്ത്യയിലെ നിരവധി പ്രകടനങ്ങൾക്ക് പുറമേ, യുഎസ്എ, കാനഡ, ഓസ്‌ട്രേലിയ, ഖത്തർ തുടങ്ങിയ രാജ്യങ്ങളിലും അവർ സംഗീതക്കച്ചേരികൾ നടത്തിയിട്ടുണ്ട്.
1977 ലും 1978 ലും ഹൈദരാബാദിലെ സംഗീത നാടക അക്കാദമിയുടെ മികച്ച യുവ പ്രതിഭാ പുരസ്കാരം ഹൈദരാബാദ് ബ്രദേഴ്സിന് ലഭിച്ചു.
മദ്രാസ് മ്യൂസിക് അക്കാദമി തുടർച്ചയായി മൂന്നുവർഷം (1990, 1991, 1992)മികച്ച ഗായകരെന്ന നിലയിൽ അവരെ ആദരിച്ചു 1993 -ൽ, മ്യൂസിക് അക്കാദമി അവർക്ക് അപൂർവമായ ത്യാഗരാജ കൃതികളുടെ മികച്ച അവതരണത്തിനുള്ള മഹാരാജപുരം വിശ്വനാഥ അയ്യർ അവാർഡ് നൽകി.
1988, 1990, 1991 എന്നീ വർഷങ്ങളിൽ മികച്ച ഗായകരെന്ന നിലയിൽ കൃഷ്ണ ഗാനസഭ അവരെ ആദരിച്ചു.
1992 ൽ, ജയേന്ദ്ര സരസ്വതിയുടെ 58-ാം ജന്മദിനം ആഘോഷിക്കുന്നതിനായി കാഞ്ചി കാമകോടി പീഠത്തിന്റെ ആസ്ഥാന വിദ്വാൻമാരായി ഇരുവരും നാമനിർദ്ദേശം ചെയ്യപ്പെട്ടു.
2011 ൽ ചെന്നൈയിലെ മ്യൂസിക് അക്കാദമി നൽകുന്ന 'സീനിയർ ഔട്ട്‌സ്റ്റാൻഡിംഗ് വോക്കലിസ്റ്റ്സ്' അവാർഡ് അവർക്ക് ലഭിച്ചു.
2012 ൽ ആന്ധ്രാപ്രദേശ് സർക്കാരിന്റെ കലാരത്ന അവാർഡ് നൽകി ആദരിച്ചു.
ഇന്ത്യൻ ശാസ്ത്രീയ സംഗീതത്തിനുള്ള അവരുടെ സംഭാവനകൾ പരിഗണിച്ച്, ടെക്സാസിലെ ഓസ്റ്റിനിലെ ഇന്ത്യൻ സമൂഹം സംഗീത ചൂഡാമണി എന്ന പദവി നൽകി ഹൈദരാബാദ് ബ്രദേഴ്സിനെ ആദരിച്ചു.
2017 ൽ അവർക്ക് തിരുമല തിരുപ്പതി ദേവസ്ഥാനത്തിന്റെ 'സപ്തഗിരി സംഗീത വിധ്വാൻ മണി' നൽകി ആദരിച്ചു.
പുറംകണ്ണികൾ ഹൈദരാബാദ് സഹോദരമ്മാരുടെ സംഗീതാലാപനം
ഹൈദരാബാദ് ഇംഗ്ലീഷ് വിലാസം https://ml.wikipedia.org/wiki/Hyderabad ഹൈദരാബാദ് Skyline of ഹൈദരാബാദ്, India ഹൈദരാബാദ് 17°22′N 78°28′E ﻿ / ﻿ 17.36°N 78.47°E ﻿ / 17.36; 78.47 ഭൂമിശാസ്ത്ര പ്രാധാന്യം മഹാനഗരം രാജ്യം ഇന്ത്യ സംസ്ഥാനം തെലങ്കാന ഭരണസ്ഥാപനങ്ങൾ കോർപ്പറേഷൻ മെയർ തേഗാല കൃഷ്ണ റെഡ്ഡി വിസ്തീർണ്ണം 625 ചതുരശ്ര കിലോമീറ്റർ ജനസംഖ്യ 3,632,094(6,112,250 മെട്രോ) ജനസാന്ദ്രത 121,163/ ച.
മീ കോഡുകൾ • തപാൽ • ടെലിഫോൺ 500 XXX ++91 40 സമയമേഖല UTC +5:30 പ്രധാന ആകർഷണങ്ങൾ ചാർമിനാർ ബിർളാ മന്ദിർ
ദക്ഷിണേന്ത്യൻ സംസ്ഥാനങ്ങളായ ആന്ധ്രാപ്രദേശിന്റെയും തെലങ്കാനയുടെയും സംയുക്ത തലസ്ഥാന നഗരമാണ് ഹൈദരാബാദ് .
തെലങ്കാനയിൽ സ്ഥിതി ചെയ്യുന്ന ഹൈദരബാദ്, 61 ലക്ഷത്തോളം വരുന്ന ജനസംഖ്യയോടെ, ഇന്ത്യയിലെ ആറാമത് വലിയ മെട്രോ നഗരമാണ്.
ചരിത്രപരവും സാംസ്കാരികവും കലാപരവുമായ പാരമ്പര്യത്താൽ വളരെ ശ്രദ്ധേയമായ ഈ നഗരം, ദക്ഷിണേന്ത്യയുടെയും ഉത്തരേന്ത്യയുടെയും ഭൂമിശാസ്ത്രപരവും നാനാവിധ-ഭാഷാ-സംസ്കാരങ്ങളുടെയും സമാഗമബിന്ദുവായും വർത്തിക്കുന്നു.
നൈസാമുകളുടെ നഗരം എന്നും അറിയപ്പെടുന്ന ഹൈദരബാദ് ഇന്ത്യയിലെ തന്നെ ഏറ്റവും വികസിതമായ നഗരങ്ങളിലൊന്നാണ്.
ഈ നഗരം ഇന്ന് വിവര സാങ്കേതിക വ്യവസായത്തിന്റെയും അനുബന്ധിത തൊഴിലുകളുടെയും ഇന്ത്യയിലെ പ്രധാന താൽപര്യകേന്ദ്രവുമാണ്.
ചാർമിനാർ
1562-ൽ ഇബ്രാഹിം കുത്തബ് ഷാ-വിനാൽ പണി തീർക്കപ്പെട്ട ഹുസ്സൈൻ സാഗർ എന്ന മനുഷ്യനിർമ്മിത തടാകത്താൽ വേറിട്ടു നിൽക്കുന്ന യുഗ്മ നഗരങ്ങളാണ് ഹൈദരബാദും അതിന്റെ തൊട്ടടുത്തായി സ്ഥിതി ചെയ്യുന്ന സെക്കന്തരാബാദ് എന്ന നഗരവും.
സ്ഥലനാമപുരാണം
തെലുങ്കിൽ ഭാഗ്യനഗരം (ഭാഗ്യം-ധനം) എന്നും അറിയപ്പെടുന്ന ഹൈദരബാദിന്റെ പേരിന്റെ ഉദ്ഭവത്തെപ്പറ്റി നിരവധി സിദ്ധാന്തങ്ങളാണ് ഉള്ളത്.
ഏറ്റവും ജനപ്രിയമായ കഥ പറയുന്നതെന്തെന്നാൽ, നഗരം സ്ഥാപിച്ച ശേഷം മുഹമ്മദ് ഖിലി കുത്തബ് ഷാ , ഭാഗ്യമതി എന്നു പേരുള്ള ഒരു ബഞ്ചാര പെൺകുട്ടിയുമായി പ്രേമിച്ച് വിവാഹിതനായി ഭാഗ്യനഗരം എന്നു വിളിച്ചു തുടങ്ങി എന്നാണ്.
പിന്നീട് ഇസ്ലാം മതം സ്വീകരിച്ച ഭാഗ്യമതി, സ്വന്തം പേര് ഹൈദർ മഹൽ എന്ന് മാറ്റുകയും അതിനനുയോജ്യമായി നഗരം ഹൈദരബാദ് (അക്ഷരാർത്ഥത്തിൽ ഹൈദറിന്റെ നഗരം ) ആയിത്തീരുകയും ചെയ്തു.
ഗോൾക്കൊണ്ട ഭരിച്ചിരുന്നത് സുൽത്താൻ ഖിലി കുത്തബ് മുൽക് സ്ഥാപിച്ച കുത്തബ് ഷാഹി രാജവംശം ആയിരുന്നു.
മുമ്പേ ബാഹ്മനി സുൽത്താനത്തിന്റെ ആശ്രിതാവസ്ഥയിലായിരുന്ന ഈ വംശം 1512-ൽ സ്വാതന്ത്ര്യം പ്രഖ്യപിക്കുകയായിരുന്നു.
1591-ലാണ് കുത്തബ് ഷാഹി രാജവംശത്തിലെ ഭരണകർത്താവായിരുന്ന മുഹമ്മദ് ഖിലി കുത്തബ് ഷാ, മൂസി നദിത്തടത്തിൽ ഹൈദരബാദ് നഗരം സ്ഥാപിക്കുന്നത്.
ഗോൾക്കൊണ്ടയിൽ നിന്നിങ്ങോട്ടുള്ള ഈ പുനരധിവാസത്തിന് പിന്നിലുള്ള കാരണം പഴയ ആസ്ഥാനത്തുണ്ടായിരുന്ന ജലക്ഷാമമത്രേ.
1591-ൽ തന്നെ അദ്ദേഹം നഗരത്തിന്റെ പ്രതീകമായ ചാർമിനാർ എന്ന സ്മാരകത്തിന്റെ നിർമ്മാണത്തിന് ഉത്തരവിടുകയും ചെയ്തു.
അക്കാലത്തുണ്ടായ ഒരു വലിയ പടരുന്ന മഹാമാരി തടഞ്ഞ ജഗദീശ്വരനോടുള്ള നന്ദിസൂചകമായി അദ്ദേഹത്തിന്റെ ഈ സ്മാരകനിർമ്മാണത്തേ വിലയിരുത്തപ്പെടുന്നു.